Λουκάς Αξελός

Ο Λουκάς Αξελός είναι Έλληνας ιστορικός, συγγραφέας, ποιητής και εκδότης.

 Βιογραφία 
Ο Λουκάς Αξελός γεννήθηκε το 1947 στην Αθήνα. Αφού πρώτα ολοκλήρωσε τις σπουδές του στο Αριστοτέλειο Πανεπιστήμιο Θεσσαλονίκης, ανακηρύχθηκε στη συνέχεια διδάκτορας στο Πανεπιστήμιο Αθηνών. Δίδαξε στο τμήμα Ιστορίας και Αρχαιολογίας του Πανεπιστημίου Κύπρου.

Ίδρυσε τις εκδόσεις «Στοχαστής» το 1969 και το 1980 τα «Τετράδια Πολιτικού Διαλόγου Έρευνας & Κριτικής», ένα περιοδικό που έχει προσφέρει πολλά στην έρευνα.

Συγγραφικά, το έργο του έχει επικεντρωθεί σε τρεις τομείς: Πρώτον, στην ανάδειξη και παρουσίαση της ζωής και του έργου σημαντικών προσωπικοτήτων που έπαιξαν μείζονα ρόλο στην ανάπτυξη τόσο της εθνικής όσο και της κοινωνικής συνείδησης στη νεότερη Ελλάδα, όπως του Ρήγα Βελεστινλή, του Γεώργιου Σκληρού και του Σεραφείμ Μάξιμου, δεύτερον στην παρουσίαση και ανάδειξη (σε Ελλάδα και εξωτερικό) του Κυπριακού Ζητήματος και της τουρκικής κατοχής και τρίτον, στην ανάλυση της από το 1960 μέχρι σήμερα εκδοτικής κίνησης και δραστηριότητας ως και της κίνησης ιδεών στην Ελλάδα. Για όλα αυτά τα θέματα αλλά και πολλά άλλα έχει δημοσιεύσει πλήθος βιβλίων, κυρίως δοκιμιακών.

Έχει αναλάβει τόσο την επιμέλεια όσο και τον σχολιασμό αρκετών βιβλίων Ελλήνων και ξένων συγγραφέων, αλλά και τον προλογισμό τους. Μεταξύ των συγγραφέων αυτών είναι οι Ρήγας Βελεστινλής, Σεραφείμ Μάξιμος, Δημήτρης Γληνός, Γ. Σκληρός, Γιάνης Κορδάτος, Κ.Γ. Καρυωτάκης, Νικολάι Γκόγκολ, Ντενί Ντιντερό, Τζων Ρηντ, Καρλ Μαρξ, και Αvτόνιο Γκράμσι. Τέλος, έχει ασχοληθεί εκτενώς και με τη δημοσίευση κριτικών. Τόσο δοκίμια, όσο και μελέτες και πολλά άρθρα σε διάφορα βιβλία, εφημερίδες και περιοδικά έχουν την υπογραφή του.

Ο Λουκάς Αξελός έχει ασχοληθεί και με την ποίηση. Πολλά ποιήματά του έχουν φιλοξενηθεί από περιοδικά (ελληνικά και ξένα) και ανθολογίες. Πέντε ποιητικές συλλογές του έχουν δημοσιευτεί. Έργα του έχουν μεταφραστεί στην αγγλική και την ισπανική γλώσσα.

Το 1968-9 ξεκίνησε η εκδοτική του δραστηριότητα, όταν και ίδρυσε με την μετέπειτα σύζυγό του Παπασπηλιοπούλου Δάφνη τις εκδόσεις «Στοχαστής». Ο «Στοχαστής» τύπωσε την σειρά «Ταξίδια-Ανακαλύψεις» (μια μοναδική σειρά σε όλη την Ευρώπη) με άνω των 50 πρωτότυπων τίτλων έργων των Κορτές, Μαγγελάνου, Γκάμα, Ταβερνιέ, Ινδικοπλεύστη, Μπαττούτα, Δαρβίνου, Μπρόουνελ, Μπουγκαινβίλ, Χούμπολντ κ.α. Επιπλέον, εξέδωσε πλήθος βιβλίων μεταξύ των οποίων είναι έργα των Μ. Μπρεχτ, Α. Γκράμσι, Σ. Μάξιμου, Δ. Γληνού, M. Γλέζου, το έργο Η Δημοκρατία στην Αμερική του Αλέξις ντε Τοκβίλ και τα Grundrisse του Καρλ Μαρξ.

Όσον αφορά τον χώρο της ευρύτερης πολιτικής, είναι σταθερά στρατευμένος από τα μαθητικά του χρόνια στις γραμμές της δημοκρατικής, πατριωτικής και ριζοσπαστικής Αριστεράς. Το 1975 δημιούργησε μαζί με άλλους την «Εκδοτική Ομάδα Εργασία», που κυκλοφόρησε μια σειρά βιβλίων εστιασμένων στα σύγχρονα εθνικά και κοινωνικά ζητήματα. Συμμετείχε σε δύο προσπάθειες ανασυγκρότησης της ευρύτερης Αριστεράς. Της Ελληνικής Αριστεράς (ΕΑΡ), ως μέλος της ΚΕ της από την οποία παραιτήθηκε το 1990 και του ΣΥΡΙΖΑ, ως μέλος της ΚΕ και της ΠΓ του, από τον οποίο παραιτήθηκε αμέσως μετά την ανατροπή των αποτελεσμάτων του Δημοψηφίσματος το 2015.

 Εργογραφία 
 Δοκίμια 
 Γ. Σκληρός. Σταθμοί και όρια στη διαμόρφωση της κοινωνικής συνείδησης στην Ελλάδα, εκδ. «Στοχαστής», Α ́ 1976, Β ́ 1981
 Publishing activity and the movement of ideas in Greece, εκδ. «Journal of the Hellenic Diaspora», New York, 1984¹
 Εκδοτική δραστηριότητα και κίνηση των ιδεών στην Ελλάδα, εκδ. Στοχαστής», Α ́ 1984, Β ́ 2008
 Κύπρος. Η ανοιχτή πληγή του Ελληνισμού, εκδ. «Στοχαστής», Α ́ 1994, Β ́ 2017, Γ΄2024
 Εθνικισμός ο σύγχρονος Ιανός. Πατριωτισμός, Διεθνισμός και Εθνικό Ζήτημα, (Συλλογικός τόμος), εκδ. «Στοχαστής», Α ́ 1998, Β ́ 2015
 Ρήγας Βελεστινλής. Σταθμοί και όρια στην διαμόρφωση της εθνικής και κοινωνικής συνείδησης στην Ελλάδα, εκδ. «Στοχαστής», Α ́ 2003, Β ́ 2007, Γ ́ 2012
 Η γεωγραφία των ανακαλύψεων. Ένα ταξίδι στα βιβλία των ταξιδιών, εκδ. «Στοχαστής», Α΄2009, Β΄2024
 Ξαναδιαβάζοντας τον Γκράμσι, εκδ. «Στοχαστής», 2012
 Ανάμεσα στις Συμπληγάδες, εκδ. «Στοχαστής», 2015
 Ρήγας Βελεστινλής. Ο πατέρας της Ελληνικής Ανεξαρτησίας, εκδ. «Στοχαστής», Α ́ 2018, Β ́ 2021
 Γεώργιος Σκληρός. Η Ελλάδα στα χρόνια από την Ένωση των Επτανήσων έως την Συνθήκη των Σεβρών, εκδ. «Στοχαστής», 2023

 Ποίηση 
 Περιπέτεια ή Επιστροφή αρ. 2, εκδ. «Στοχαστής», 1981
 Ταξίδι στη Νύχτα, εκδ. «Στοχαστής», Α ́ 1986, Β ́ 2013
 Σκοτεινό Πέρασμα,  εκδ. «Στοχαστής», 2000
 Τελευταία Πατρίδα, εκδ. «Στοχαστής», 2013
 Το Σθένος των Λέξεων,  εκδ. «Στοχαστής», 2021

 Ανθολογίες - Επιμέλειες - Εισαγωγές 
 Δημήτρης Γληνός, Εκλεκτές Σελίδες, τ. Α ́-Δ ́, εκδ. «Στοχαστής», 1970-1975
 Τα Ελληνικά Συντάγματα 1822-1952, εκδ. «Στοχαστής»,, Α ́ 1972, Δ ́ Βελτιωμένη 1998
 Σεραφείμ Μάξιμος, Η αυγή του ελληνικού καπιταλισμού. Τουρκοκρατία 1685-1789, εκδ. «Στοχαστής», 1972, νέα κριτική έκδοση 2008
 Σεραφείμ Μάξιμος, Κοινοβούλιο ή Δικτατορία;, εκδ. «Στοχαστής», 1975, νέα κριτική έκδοση 2021
 Γ. Σκληρός, Έργα, εκδ. «Επικαιρότητα», 1976
 Αντόνιο Γκράμσι, Για την Αλήθεια, εκδ. «Στοχαστής», 2012
 Scripta Manent. Εγχειρίδιον Πολιτικής Παιδείας, εκδ. «Στοχαστής», Α ́ 2013, Β ́ 2017
 Δημήτρης Γληνός, Τι είναι και τι θέλει το ΕΑΜ, Άρης Βελουχιώτης, Ο Λόγος στη Λαμία, εκδ. «Στοχαστής», 2016
 Σ. Μπωντλαίρ, Π. Βερλαίν, 25+6 ποιήματα σε μτφ. Κ.Γ. Καρυωτάκη, εκδ. «Στοχαστής», Α ́ 1982, Β ́ 1991, Γ ́ 1998, Δ ́ 2008-9
 Ανθολογία Σύγχρονης Κυπριακής Ποίησης, σε συνεργασία με Λ. Ζαφειρίου, Α ́ 1985, Β ́ 1999

 Παραπομπές 

 Εξωτερικοί Σύνδεσμοι 
 Αρθρογραφία στο Slpress.gr
 Αρθρογραφία στο Περιοδικό Τετράδια
 Αρθρογραφία στην εφημερίδα Δρόμος της Αριστεράς

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες εκδότες
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα